РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 01-404-40/17

Датум: 23.1.2018. године

На основу члана 64. став (1) тачка б), члана 70. ст. 1., 3. и 6. Закона о јавним набавкама („Сл. гласник БиХ“, број 39/14), члана 67. Статута општине Шипово (Сл. Гласник општине Шипово број 12/17, у поступку јавне набавке „Доградња и поправка јавне расвјете на подручју општине Шипово“, Начелник Општине Шипово је донио

**ОДЛУКУ**

**о избору најповољнијег понуђача**

**Члан 1.**

Уговорза јавну набавку „Доградња и поправка јавне расвјете на подручју општине Шипово“, додјељује се понуђачу: „МИГ ЕЛЕКТРО“ доо Мркоњић Град по цијени од 91.970,00 КМ, без урачунатог ПДВ.

**Члан 2.**

Приједлог уговора о набавки доставиће се на потпис изабраном понуђачу: “МИГ ЕЛЕКТРО“ доо Мркоњић Град, у року од 15 дана, рачунајући од дана када су понуђачи обавијештени о избору најповољније понуде, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и Одсјек за урбанизам и стамбено комуналне послове.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**Образложење**

Поступак јавне набавке „Доградња и поправка јавне расвјете на подручју општине Шипово“, покренут је Одлуком о покретању поступка јавне набавке број: 01-404-40/17 од 24.10.2017. године.

Јавна набавка је проведена путем отвореног поступка набавке.

Процијењена вриједност јавне набавке, без ПДВ-а је 100.000,00 КМ.

Обавјештење о набавци број: 789-1-3-44-3-19/17 објављено је на Порталу јавних набавки дана 25.10.2017. године, и у Службеном гласнику БиХ број 77/17.

Тендерска документација је објављена на сајту Агенцује за јавне набавке БиХ и исту је преузело осам (9) потенцијалних понуђача.

Тендерском документацијом је прописано обављање е-аукције.

Комисија за јавну набавку именована је Рјешењем број**:** 01-404-40/17 од 14.11.2017. године.

У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:

- да је укупан број пристиглих понуда- 2,

- да су понуде благовремено запримљене,

**-** да понуђачи испуњавају услове тендерске документације и да су понуде прихватљиве

- цијене прихватљивих понуда, без ПДВ: „Електрообнова“ доо Бања Лука, 92.070,30 КМ, „МИГ ЕЛЕКТРО“ доо Мркоњић Град, 96.430,50 КМ.

Након пријема и оцјене прихватљивости достављених понуда комисија је, у складу са тендерском документацијом, заказала е-аукцију. Након одржане **е-аукције** Комисија је утврдила сљедећи редослијед понуда понуђача:

|  |  |  |
| --- | --- | --- |
| Р. Б. | Назив/ име понуђача | Понуђена цијена (без ПДВ-а) |
| 1. | „Електрообнова“ доо Бања Лука | 91.850,00 КМ |
| 2. | „МИГ ЕЛЕКТРО“ доо Мроњић Град | 91.970,00 КМ |

Комисија за јавну набавку доставила је Начелнику општине дана 23.11.2017. године

Записник о оцјени понуда и Препоруку за додјелу уговора.

У међувремену, због одређених објективних разлога, Општина Шипово, као Уговорни орган, није тренутно успјела да обезбиједи новчана средства за реализацију набавке, а који су као услов за додјелу уговора у наведеном предмету.

С обзиром на тренутну немогућност доношења одлуке о избору понуђача и додјели уговора, Уговорни орган је актом од 12.12.2017. године од понуђача писмено затражио сагласност за продужење рока важења понуда на додатних 30 дана, тј. до 14.2.2018. године.

Актом од 13.12.2017. године понуђач „МИГ ЕЛЕКТРО“ доо Мркоњић Град је дао писмену сагласност за продужење рока важења понуде до 14.2.2018. године, док је понуђач „Електрообнова“ доо Бања Лука писмено се изјасниo да не даје тражену сагласнот за продужење рока важења понуде, тј. да остаје рок важења понуде до 15.1.2018. године.

Дана 15.1.2018. године понуђач „МИГ ЕЛЕКТРО“ доо Мркоњић Град је доставио продужену Ганарцију за понуду са роком важења исте до 14.2.2018. године

Чланом 60. став (3) Закона о јавним набавкама прописано да „Ако понуђач не одговори на писмени захтјев уговорног органа у погледу продужења периода важења понуде или не пристане продужити рок важења понуде, сматра се да је понуђач одбио захтјев уговорног органа, те се његова понуда не разматра у даљњем току поступкa.

С обзиром да понуђач „Електрообнова“ доо Бања Лука није пристао продужити рок важења понуде, на основу члана 60. став (3) Закона о јавним набавкама, понуда наведеног понуђача није разматрана у даљем току поступка додјеле уговора

Понуда понуђача који испуњава услове тендерске документације и чија понуда се разматра у даљем току поступка је:

„МИГ ЕЛЕКТРО“ доо Мркоњић Град, цијена понуде 91.970,00 КМ, без урачунатог ПДВ.

Уважавајући чињеницу да наведени понуђач испуњава услове тендерске документације и да се понуђена цијена креће у оквиру процијењене вриједности набавке, на основу члана 64. става (1) тачка б), и члана 70. ст. 1., 3. и 6. Закона о јавним набавкама, одлучено је као у диспозитиву.

На основу члана 8. Правилника о условима и начину кориштења е-аукције, утврђује се да је понуђена цијена из писмене понуде понуђача, путем е-аукције, смањена за проценат од 4,63%, тако да ће свака позиција из предмјера, као и укупна понуђена цијена из понуде бити у уговору умањена за наведени проценат смањења цијене понуде.

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 10 (десет) дана од дана пријема ове одлуке.

М. П. Начелник

**Доставити: \_\_\_\_\_\_\_\_\_\_\_\_\_\_\_\_\_\_\_\_**

1. Понуђачи ( 2 х ) (Милан Ковач)
2. Уз материјал комисије
3. Начелник
4. Одјељење за буџет, финансије и привреду
5. Одсјек за урбанизам и ...
6. A/A